रेलवे ग्राउंड का मुख्य गेट कचरा घर में तब्दील; रोजाना फेंका जाता है रेलवे का कचरा, फेंकने के लिए नहीं है अन्य जगह
रेलवेग्राउंड का मुख्य गेट इन दिनों कचड़ा घर बन गया है। रेलवे स्टेशनों की सफाई के दौरान जितने भी कचरे निकलते है उसे वहीं पर लाकर जमा किया जाता है जिससे आरपीएफ एवं पार्सल में काम करने वालों को परेशानी हो रही है। बता दें कि रेलवे ग्राउण्ड में जाने के लिए पहले पार्सल विभाग के सामने से ही मेन गेट बनाया गया था। आज भी जब बड़े कार्यक्रम इस स्टेडियम में होते है तो इस गेट का इस्तेमाल होता है। लेकिन विगत कुछ माह से रेलवे ने इसे कूड़ाघर बना दिया है और स्टेशन से जितने भी कचरे निकलते है उसे यहीं पर लाकर फेंक दिया जाता है। वहीं पार्सल विभाग से माल ढ़ोने वाले वाहन भी इसे अपना अस्थायी स्टैण्ड बना दिया है। मेन गेट के सामने गंदगी का अंबार लगे रहने की वजह से आरपीएफ एवं पार्सल विभाग में काम करने वालों को परेशानियों का सामना करना पड़ रहा है। वहीं जरा सा भी हवा चलती है तो कचरे उड़कर इन कार्यालयों की ओर चले जाते है।
^विभाग के एक अधिकारी ने बताया कि उक्त स्थल से रोजाना कचरा उठा लिया जाता है। चूंकि कचरा फेंकने के लिए कोई निर्धारित जगह नहीं है इस वजह से फिलहाल यहीं फेंका जाता है। लेकिन हमलोग कचरा रोजाना उठा लेते है। वहीं आरपीएफ के इंस्पेक्टर बीएन मिश्रा ने कहा कि मैनें इस संबंध में रेलवे को कहा है कि इसे हटा दिया जाये। ऐसे मैं एक बार फिर इस बारे में रेलवे के संबंधित विभाग से बात करूंगा। बीएनमिश्र, इंस्पेक्टर, आरपीएफ, धनबाद पोस्ट
hin_Deva hin_Deva hin_Deva